
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere. 

Reţelele de alimentare cu apă  existente nu acoperă toate zonele construite, situaţie întâlnită şi pe strada Virgilius. Această deficienţă impune realizarea unei reţele de alimentare cu apă pe acest traseu.

Menţionăm că în conformitate cu Protocolul de Colaborare nr.RE2003-297/ 02.04.2003 încheiat de Primăria Municipiului Timişoara cu cetăţenii domiciliaţi pe strada Virgilius, achiziţionarea tubulaturii necesare realizării reţelei de alimentare cu apă  se va face de către cetăţeni. 

Valoarea totală a investiţiei “Extindere reţea de apă –strada Virgilius” este estimată la 614.402,8 mii lei (cu TVA), respectiv 16.588,4 Euro.


Având în vedere faptul că finanţarea obiectivului “Extindere reţea de apă –strada Virgilius,” se face din bugetul local “Lucrări apă- canal cu contribuţia cetăţenilor”, propunem aprobarea studiului de fezabilitate.

